Paul Hindemith

Paul Hindemith (1895 til 1963) esis muzikisto e kompozisto Germana.

Ilu naskis en 16ma di novembro 1895, en Frankfurt am Main, Germania. Dum lua yuneso ilu studiis violino, ed en 1914 ilu divenis profesionala violinisto. En 1921 ilu fondis kord-quarteto, pleanta la alto.

Frue en lua kariero il kompozis kelka verki qui ganis multa intereso pro lia moderneso; kelke plu tarde il developis plu simpla stilo e kreis tre multa kompozuri por diversa mikra instrumentala grupi. Pos 1930 il kompozis grandaparte por orkestro. En 1935 il kompletigis opero Mathis de Mahler, pri la piktisto Matthias Gruenewald. De 1940 il rezidis en Usa. Ilua maxim famoza verko esas la Simfoniala Metamorfosuro di Temi da Carl Maria von Weber, skribita en 1943.

Il retrovenis ad Europa en 1953; il rezidis en Zürich e docis che l'universitato dil urbo.

Kategorio:Germaniana muzikisti
Kategorio:Germaniana kompozisti